cyanic-selkie/wikianc huggingface dataset:
Τζον Κέιτζ
Η ζωή του
Γυρίζει στις Ηνωμένες Πολιτείες το 1931, στην Santa Monica, California. Ο Cage αργότερα δηλώνει:"'Οι άνθρωποι που άκουγαν την μουσική μου είχαν καλύτερα πράγματα να πουν για αυτήν, από τους ανθρώπους που έβλεπαν τους πίνακες μου'"Αυτήν την περίοδο γνωρίζει τους δασκάλους του Richard Buhlig, Henry Cowell, Arnold Schoenberg και Adolph Weiss. Μετά από ερώτηση του δασκάλου του Arnold Schoenberg, ο Cage δεσμεύεται ότι θα αφιερωθεί στην μουσική. Υπόσχεση που ίδιος ένιωθε υποχρεωμένος να κρατήσει, παρά τις δημιουργικές περιπλανήσεις των χρόνων που ακολούθησαν στον χώρο των εικαστικών, του χορού και της performance.
Ανάμεσα στις πολλές διαφορετικές δουλειές που αναγκαζόταν να κάνει το Cage, το 1936 αρχίζει να γράφει μουσική για μια ομάδα μοντέρνου χορού. Παράλληλα διδάσκει ένα μάθημα στο UCLA με θέμα “Musical Accompaniments for Rhythmic Expression”. Το 1938 ήδη έχει αρχίσει να πειραματίζεται πάνω στην ιδέα των μη συμβατικών οργάνων και αναλαμβάνει να διδάσκει ακόμα ένα μάθημα με το ίδιο θέμα στο Mills College.
Το Εργο του
Ο ρόλος που έπαιξε ο John Cage ως καλλιτέχνης στο δεύτερο μισό του 20ου αιώνα, ξεπερνά τα όρια της μουσικής. Ο  Cage μπόρεσε να αντλήσει στοιχεία από κάθε καλλιτεχνικό χώρο και έπαιξε καταλυτικό ρόλο στην διαμόρφωση ενός από τα πιο κύρια χαρακτηριστικά της Αμερικάνικης avant garde, της διακαλλιτεχνικότητας.
Γνήσιο διακαλλιτεχνικό προϊόν είναι και το ''Theater Piece Νο. 1'', αφού στην ουσία πρόκειται για ένα παραστασιακό γεγονός που συντέθηκε με την συμβολή επιμέρους καλλιτεχνικών καταθέσεων. Στο “event” συμμετείχαν ο Merce Cunningham (1919 – 2009), ο Robert Rauschenberg (1925 – 2008), εικαστικός καλλιτέχνης, εκπρόσωπος του αφηρημένου εξπρεσιονισμού και της Ποπ Αρτ, που εξέθεσε για πρώτη φορά τους διάσημους Λευκούς Πίνακες του κατά την διάρκεια του Theater Piece Νο 1, ο Charles Olson (1910 – 1970), ποιητής και συγγραφέας, η Mary Caroline Richards (1916 – 1999), ποιήτρια καθηγήτρια του Black Mountain College και ο David Tudor (1926-1996), πιανίστας και συνθέτης πειραματικής μουσικής, ο οποίος θα ερμηνεύσει αργότερα στην Ευρώπη το 4 '33 '' του Cage.
Το “Event” δεν μαγνητοσκοπήθηκε, μια εικόνα για το τι συνέβη εκείνο το απόγευμα στην τραπεζαρία του  Black Mountain College μπορούν να συνθέσουν μόνο οι μαρτυρίες των παρευρισκόμενων. Ο Cage είχε την ιδέα για το πολυμορφικό “event” μια μέρα μετά το μεσημεριανό, ενώ το ίδιο το “event” έλαβε χώρα, χωρίς πρόβες, σενάριο και  κουστούμια το ίδιο βράδυ. Σε κάθε ένα από τους συνεργάτες ανατέθηκαν δύο τυχαία τμήματα χρόνου, μέσα στα οποία παρουσίασαν δραστηριότητες της επιλογής τους. Ο Cage έδωσε γενικές οδηγίες για το τι θα έκανε ο καθένας, αφήνοντας μεγάλες ελευθερίες στους συντελεστές. Το συνολικό αποτέλεσμα κράτησε 45 λεπτά.
Ο χώρος που συνέβη το Theater Piece Νο.1 περιγράφετε από τον Cage ως εξής:  "“Το κοινό κάθονταν σε τέσσερα ισομερή τριγωνικά τμήματα, οι κορυφές των οποίων άγγιζαν μια μικρή τετράγωνη performance area και διάδρομοι ανάμεσα σε αυτήν οδηγούσαν στην μεγαλύτερη  performance area, η οποία τους περικύκλωνε.”"Όλες οι δραστηριότητες συνέβαιναν ταυτόχρονα: ο Charles Olsen και η  M. C. Richards απάγγειλαν την ποίηση τους από την κορυφή μιας σκάλας έξω από τον χώρο του κοινού. Ο  Cunningham χόρεψε ακολουθούμενος από ένα σκυλί, ανάμεσα στους θεατές. Ο David Tudor έπαιξε μουσική του Cage σε ένα προετοιμασμένο πιάνο, του οποίου ο ήχος παραμορφωνόταν από την προσθήκη τσόχας και ξύλου μεταξύ των χορδών, ή ανοιγόκλεινε ένα ραδιόφωνο. Τρεις πίνακες από του Λευκούς Πίνακες του Rauschenberg κρέμονταν από το ταβάνι και σχημάτιζαν έναν σταυρό, και χρησίμευαν ως οθόνες για την προβολή σλάιντς και ως φόντο για την δράση. Κρεμάστηκε επίσης ένας μεγάλος μαυρόασπρος πίνακας του Franz Kline, τον οποίο είχε ζωγραφίσει εκείνο το καλοκαίρι στο Black Mountain College. Ο Rauschenberg στέκονταν κάτω από έναν από τους πίνακες του και έπαιζε δίσκους της Edith Piaf σε ένα παλιό γραμμόφωνο. Ο Cage παράλληλα έδινε μια διάλεξη για τον Meister Eckhart και το Ζεν. Η διάρκεια αυτής της διάλεξη καθόριζε και την συνολική διάρκεια του “Event”. Στο τέλος του “Event” τέσσερα αγόρια ντυμένα στα λευκά σέρβιραν καφέ, σε φλιτζάνια που βρίσκονταν πάνω στις καρέκλες από την αρχή του δρώμενου.
Φαίνεται να υπάρχει μια σύγχυση σε σχέση με το τι ακριβώς συνέβη εκείνο το απόγευμα στο Black Mountain College, η οποία θα μπορούσε να θεωρηθεί και μέρος της επιτυχίας αυτής της έκθεσης δράσεων που συνέβαιναν ταυτόχρονα. Η πρόσληψη από τον κάθε θεατή εξαρτιόταν από το πού θα καθόταν και τι θα επέλεγε να δει από τις παράλληλες δράσεις που εξελίσσονταν μπροστά του και γύρω του. Η Johanna Jalowetz πήγε νωρίτερα στον χώρο της τραπεζαρίας, προκειμένου να πιάσει “καλή θέση”. Τότε ο Cage της απάντησε ότι όλες οι θέσεις είναι εξίσου καλές για το συγκεκριμένο θέαμα. Οι αντιδράσεις του κοινού δεν ήταν όλες θετικές: ο Edgar Taschdjian δήλωσε ότι προτιμά να ακούει την μουσική από βατράχους, ο Lou Harrison βρήκε όλο το συμβάν βαρετό, ενώ  άκουσαν την Johanna Jalowetz να λέει μετά το “Event” ότι “Αυτοί είναι οι σκοτεινοί καιροί”
Το "Event” αναγνωρίζεται ως το πρώτο happening από τον Allan Kaprow. Τα happenings κατέλαβαν τον κόσμο της τέχνης από τότε μέχρι και σήμερα, ενώ από δρώμενα αυτού του είδους προήλθε το θέατρο των μικτών μέσων.
Αναφορές
Κατηγορία:Κλασικοί συνθέτες του 20ού αιώνα Κατηγορία:Αμερικανοί συνθέτες κλασικής μουσικής
Χριστίνα Λαμπίρη
Η Χριστίνα Λαμπίρη (Αθήνα, 4 Δεκεμβρίου 1965) είναι Ελληνίδα δημοσιογράφος και τηλεπαρουσιάστρια. Έγινε ευρύτερα γνωστή από την παρουσίαση της μεσημεριανής ψυχαγωγικής εκπομπής «Super Star» που παρουσίαζε στο Star Channel από το 2002 μέχρι το 2011.
Πρώτα Χρόνια
Τελείωσε το Λύκειο στην Ιταλική Σχολή Αθηνών και μετά φοίτησε στο BCA College σπουδάζοντας Marketing και Διαφήμιση. Ξεκίνησε να εργάζεται ως δημοσιογράφος, αρχικά αρθρογραφώντας στα περιοδικά ΕΝΑ και Πάνθεον στις αρχές του 1990. Το 1992 ξεκίνησε να εργάζεται ως ρεπόρτερ-δημοσιογράφος στο τηλεοπτικό σταθμό New Channel και συγκεκριμένα στο κεντρικό δελτίο ειδήσεων του σταθμού. Αργότερα ανέλαβε την αρχισυνταξία διάφορων τηλεοπτικών εκπομπών όπως αυτής του Δημήτρη Μάρκου και της Κατερίνας Γιατζόγλου στον τηλεοπτικό σταθμό ΣΚΑΪ.
Βιογραφικό
Το 2000 ξεκίνησε να εργάζεται ως αρχισυντάκτρια των εκπομπών «Καινούργια Ημέρα» και «Γυάλινος Τοίχος» που παρουσίαζε η Τατιάνα Στεφανίδου στους τηλεοπτικούς σταθμούς ALPHA και Tempo TV αντίστοιχα. Τη σεζόν 2001-2002 μετά την αποχώρηση της Τατιάνας Στεφανίδου από τον τηλεοπτικό σταθμό Tempo TV, οι ιθύνοντες του σταθμού πρότειναν στην ίδια την παρουσίαση μίας καθημερινής lifestyle εκπομπής στη μεσημεριανή ζώνη του σταθμού. Τελικά ανέλαβε την παρουσίαση της εκπομπής «Best Seller». Τον Απρίλιο του 2002, εξαιτίας των σοβαρών οικονομικών προβλημάτων που αντιμετώπιζε ο σταθμός, η παρουσιάστρια πήρε μεταγραφή με την ίδια εκπομπή στον τηλεοπτικό σταθμό Star Channel παρουσιάζοντας το «Best Seller» μέχρι το καλοκαίρι του 2002.
Τον Σεπτέμβριο του 2002 ξεκίνησε να παρουσιάζει την εκπομπή «Super Star» στο ίδιο κανάλι. Το περιεχόμενο αυτής ήταν gossip και lifestyle επικαιρότητα και συνεντεύξεις διάσημων προσώπων. Η εκπομπή σημείωσε μεγάλη επιτυχία ολοκληρώνοντας τον κύκλο της 9 χρόνια μετά, το καλοκαίρι του 2011, ενώ μέχρι και σήμερα αποτελεί την μακροβιότερη εκπομπή που μεταδόθηκε από το Star Channel. Παράλληλα με την παρουσία της στην εκπομπή έκανε μία guest εμφάνιση στη σειρά "Πενήντα Πενήντα" το 2006, παρουσίασε το reality σχέσεων "Love Generation" τη σεζόν 2006-2007, ενώ το 2010 έκανε ένα πέρασμα από τη σειρά "Μίλα Μου Βρώμικα" και παρουσίασε το διαγωνισμό ομορφιάς "Playmate of the Year". Από το 2011 μέχρι το 2013 παρουσίαζε το κεντρικό δελτίο ειδήσεων του Star Channel κάθε Σαββατοκύριακο. Το καλοκαίρι του 2013 έγινε γνωστή η ολοκλήρωση της συνεργασίας της με το σταθμό μετά από 12 χρόνια συνεργασίας.
Τη σεζόν 2013-2014 πήρε μεταγραφή στον τηλεοπτικό σταθμό ΣΚΑΪ παρουσιάζοντας την ψυχαγωγική εκπομπή "Excellent" για ένα χρόνο. Το καλοκαίρι του 2014 έγινε γνωστή η έναρξη της συνεργασίας της με τον τηλεοπτικό σταθμό epsilontv. Εκεί από το 2014 μέχρι το 2016 παρουσίασε την πρωινή infotainment εκπομπή "Με το Καλημέρα". Την επόμενη σεζόν επέστρεψε στην μεσημεριανή ζώνη του ίδιου σταθμού παρουσιάζοντας την gossip και lifestyle εκπομπή "La Biri Biri" για μία σεζόν. Τη σεζόν 2017-2018 η εκπομπή άλλαξε τόσο τίτλο όσο και περιεχόμενο με θέματα περισσότερο κοινωνικού περιεχομένου και συνεντεύξεων. Στις αρχές του 2018 έλαβε μέρος στον έκτο κύκλο του φιλανθρωπικού show χορού Dancing with the stars στον ΑΝΤ1. Το καλοκαίρι του 2018 ολοκλήρωσε την συνεργασία της με τον τηλεοπτικό σταθμό epsilontv μετά από 4 χρόνια συνεργασίας.
Παραπομπές
Κατηγορία:Ελληνίδες δημοσιογράφοι Κατηγορία:Ελληνίδες τηλεπαρουσιάστριες
Κομητεία Γκότλαντ
Η Κομητεία Γκότλαντ (Gotlands län) είναι κομητεία της Σουηδίας. Το Γκότλαντ βρίσκεται στη Βαλτική Θάλασσα στα ανατολικά του Έλαντ, και είναι το μεγαλύτερο νησί της Σουηδίας.
Οι κομητείες συνήθως υποδιαιρούνται σε δήμους, αλλά η κομητεία Γκότλαντ αποτελείται μόνο από έναν δήμο: την περιφέρεια Γκότλαντ. Η κομητεία Γκότλαντ είναι η μόνη κομητεία της Σουηδίας που δεν διέπεται από κομητεία.
Παραπομπές
Γκοτλαντ
Υδρίδιο του βηρυλλίου
Το (δι)υδρίδιο του βηρυλλίου [ αγγλικά: beryllium (di)hydride] είναι δυαδική ανόργανη χημική ένωση, με μοριακό τύπο BeH2. Το χημικά καθαρό υδρίδιο του βηρυλλίου, στις κανονικές συνθήκες περιβάλλοντος, δηλαδή σε θερμοκρασία 25 °C και υπό πίεση 1 atm, είναι άμορφο λευκό στερεό, που συνήθως χρησιμοποιείται ως προωθητικό πυραύλων. Είναι αδιάλυτο σε διαλύτες που δεν το διασπούν. Αντίθετα από τα υδρίδια των άλλων χημικών στοιχείων της ομάδας των αλκαλικών γαιών, η ένωση του υδρίδιου του βηρυλλίου είναι ομοιοπολική.
Παραγωγή
Αντίθετα από τα υπόλοιπα χημικά στοιχεία της ομάδας των αλκαλικών γαιών, δηλαδή της ομάδας 2 του Περιοδικού Συστήματος, το βηρύλλιο δεν αντιδρά (απευθείας) με το υδρογόνο, οπότε δεν είναι εφικτή η ολική σύνθεση του υδριδίου του βηρυλλίου. Για το λόγο αυτό αξιοποιούνται μέθοδοι έμμεσης σύνθεσης της ένωσης, οι οποίοι γενικά περιλαμβάνουν τη χρησιμοποίηση άλλων ενώσεων του BeII.
1. Το υδρίδιο του βηρυλλίου συνθέθηκε για πρώτη φορά το 1951, με επίδραση λιθιοβοριοϋδρίδιου σε διμεθυλοβηρύλλιο :
2. Πιο καθαρό υδρίδιο του βηρυλλίου σχηματίζεται με πυρόλυση του δι(τ. βουτυλο)βηρύλλιου στους 210 °C :
3. Το καθαρότερο υδρίδιο του βηρυλλίου λαμβάνεται με αντίδραση της τριφανυλοφωσφίνης και του τετραϋδροβοριούχου βηρυλλίου :
Δομή
Το υδρίδιο του βηρυλλίου σχηματίζεται συνήθως ως ένα άμορφο λευκό στερεό, αλλά έχει αναφερθεί και μια εξαγωνική κρυσταλλική μορφή, με υψηλότερη πυκνότητα (περίπου 780 kg/m³). Η μορφή αυτή παράγεται όταν θερμαίνεται υπό πίεση άμορφο υδρίδιο του βηρυλλίου, παρουσία 0,5-2,5% υδριδίου του λιθίου, ως καταλύτη.
Μια πιο πρόσφατη έρευνα βρήκε ότι το κρυσταλλικό υδρίδιο του βηρυλλίου έχει μια επαναλαμβανόμενη κεντραρισμένη ορθορομβική μονάδα, που περιέχει ένα δίκτυο από τετράεδρα BeH4 με κοινές γωνίες, σε αντιδιαστολή με τις επίπεδες, με γέφυρα υδρογόνου, ατελείωτες αλυσίδες, που προηγουμένως θεωρούνταν ότι υπάρχουν στο κρυσταλλικό υδρίδιο του βηρυλλίου.
Μελέτες της άμορφης δομής αποκάλυψαν, επίσης, ότι και αυτή συνίσταται από ένα δίκτυο τετραέδρων διαμοιρασμένων στις γωνίες της δομής.
Χημικές ιδιότητες
1. Το υδρίδιο του βηρυλλίου αντιδρά αργά με το νερό, αλλά υδρολύεται τάχιστα παρουσία οξέων :
2. Με υδροχλωρικό οξύ παράγει χλωριούχο βηρύλλιο :
3. Το υδρίδιο του βηρυλλίου αντιδρά με βάσεις κατά Lewis όπως η τριμεθυλαμίνη, σχηματίζοντας ένα διμερές σύμπλοκο, «γεφυρώνοντας» τα άτομα υδρογόνου του, αλλά με τη διμεθυλαμίνη σχηματίζει τριμερές δι(διμεθυλ)αμίδιο του βηρυλλίου [Be(N(CH3)2)2]3 και υδρογόνο. Η αντίδραση του υδριδίου του βηρυλλίου με το υδρίδιο του λιθίου δίνει λιθιοβηρυλλιοτριυδρίδιο (LiBeH3) ή διλιθιοβηρυλλιοτετραϋδριδιο (Li2BeH4).
Διυδριδοβηρύλλιο
thumb|Μοριακή δομή αερίου BeH2. Το διυδριδοβηρύλλιο είναι μια συγγενική (και ισομερής) ένωση με χημικό τύπο (ΒeH2, αλλά γράφεται επίσης [ΒeH2]). Είναι αέριο, που δεν μπορεί να διατηρηθεί αδιάλυτο. Το αδιάλυτο διυδριδοβηρύλλιο αυτοπολυμερίζεται έντονα, σχηματίζοντας ολιγομερή του. Ελεύθερο μοριακό διυδριδοβηρύλλιο παράγεται με ηλεκτρική εκκένωση σε υψηλή θερμοκρασία και έχει επιβεβαιωθεί ότι η μοριακή του δομή ως γραμμική, με μήκος δεσμού Be-Η στα 133,376 pm.
Χημικές ιδιότητες
Θεωρητικά, οι υδροβηρυλλιακές ομάδες (-BeH), που έχουν αριθμό συναρμογής δύο (2) στα υδριδοβηρύλλια, μπορούν να δεκτούν (τουλάχιστον από) ένα ηλεκτρονιακό ζεύγος (τουλάχιστον) από ένα συναρμοτή - δότη (παριστάνεται παρακάτω με L), σχηματίζοντας σύμπλοκο:
Εξαιτίας αυτής της αποδοχής ηλεκτρονιακού ζεύγους από συναρμοτή δότη, το διυδριδοβηρύλλιο έχει όξινο χαρακτήρα κατά Λιούις. Το διυδριδοβηρύλλιο μπορεί να αποδεκτεί ως δύο (2) ηλεκτρονιακά ζεύγη από συναρμοτές, όπως δείχνει η περίπτωση του τετραϋδριδοβηρυλλιούχου ανιόντος [BeH4]2- :
Παρατηρήσεις, υποσημειώσεις και αναφορές
Κατηγορία:Υδρίδια Κατηγορία:Ενώσεις βηρυλλίου Κατηγορία:Πύραυλοι
Γκρέιτ Ινάγκουα
Εξωτερικοί σύνδεσμοι
Γκρειτ Ιναγκουα
Βασίλης Παπασωτηρίου
Βασίλης Παπασωτηρίου (1914-2009) αγωνιστής του ΕΛΑΣ και του ΔΣΕ.
Αποχώρησε από το ΚΚΕ το 1956 μετά την αποσταλινοποίηση.
Πέθανε στην Αθήνα στις 31 Γενάρη 2009.
Παραπομπές
Κατηγορία:Μέλη του ΕΛΑΣ Κατηγορία:Έλληνες κομμουνιστές Κατηγορία:Μαχητές του Δ.Σ.Ε
Μεταξισμός
Ο όρος Μεταξισμός αναφέρεται στην πολιτική ιδεολογία που σχετίζεται με τον δικτάτορα Ιωάννη Μεταξά, η οποία επιδίωκε την αναγέννηση του ελληνικού έθνους και την καθιέρωση μιας σύγχρονης πολιτισμικά ομοιογενούς Ελλάδας. Το Καθεστώς της 4ης Αυγούστου ήταν απολυταρχικό κράτος επηρεασμένο από τα καθεστώτα του Μουσολίνι στην Ιταλία και του Χίτλερ στη Γερμανία, αν και πολλοί μελετητές δεν το κατατάσσουν στα αμιγώς φασιστικά (καθώς δεν προέκυψε βάσει ενός μαζικού φασιστικού κόμματος με λαϊκό έρεισμα όπως στις άνω περιπτώσεις), αλλά το χαρακτηρίζουν περισσότερο «πατερναλιστικό» με επιρροές από τον Πορτογάλο δικτάτορα Αντόνιο ντε Ολιβέιρα Σαλαζάρ.
Όλοι οι οργανισμοί οι οποίοι θεωρούταν ότι ήταν κατά του καθεστώτος απαγορεύονταν και το καθεστώς επιδίωκε οι Έλληνες να κινητοποιούνται σε μια πειθαρχημένη συλλογική ομάδα για τη δημιουργία μιας «Nέας Ελλάδας» ενώ αποδοκίμαζε τον ατομικισμό και τη φιλαυτία ως δημιούργημα ενός «αλλότριου πολιτισμού». Η ιδεολογία συνδέεται άμεσα με το Κόμμα Ελευθεροφρόνων.
Ο Μεταξάς ανεκήρυξε το Καθεστώς της 4ης Αυγούστου (1936-1941) ως την απαρχή του τρίτου ελληνικού πολιτισμού, με τη δέσμευση να δημιουργήσει πολιτισμικά αγνούς και φυλετικά καθαρούς Έλληνες έχοντας βάση μια στρατοκρατούμενη κοινωνία σαν αυτή της αρχαίας Μακεδονίας και της αρχαίας Σπάρτης, οι οποίες αποτελούσαν τον Πρώτο Ελληνικό Πολιτισμό. Τον Δεύτερο Ελληνικό Πολιτισμό αποτελούσε η Βυζαντινή Αυτοκρατορία, πιθανώς επηρεασμένος από την τριμερή διαίρεση του Κωνσταντίνου Παπαρρηγόπουλου. Το καθεστώς Μεταξά διακήρυττε πως οι αληθινοί Έλληνες ήταν απαραίτητο να είναι εθνικά Έλληνες και Χριστιανοί, σκοπεύοντας έτσι να αποκλείσει σε Αλβανούς, Σλάβους και Τούρκους που κατοικούσαν στην Ελλάδα την ελληνική ιθαγένεια και υπηκοότητα.
Κληρονομιά
Ο κοινωνικός έλεγχος που εφάρμοσε ο Μεταξάς είχε επίδραση στην ελληνική κοινωνία και στο μεταπολεμικό πολιτικό σύστημα. Παραδείγματα όπως η Λογοκρισία (σε Τύπο, αλλά και μουσικά ακούσματα) και στοιχεία αστυνομοκρατίας επιβίωσαν μέχρι και την πτώση της Χούντας των Συνταγματαρχών.
Τα μέτρα αυτά είχαν εφαρμοστεί ή είχαν γίνει απόπειρες να εφαρμοστούν και πριν τη διακυβέρνηση Μεταξά από άλλους πολιτικούς (περιλαμβανομένου του Βενιζέλου), και την εποχή εκείνη η άρση των κοινοβουλευτικών θεσμών εθεωρείτο επιτρεπτή προκειμένου να επανέλθει η χώρα στην ομαλότητα.
Παραπομπές
Κατηγορία:Πολιτικά κινήματα στην Ελλάδα Κατηγορία:Φασισμός στην Ελλάδα  Κατηγορία:Ελληνικός εθνικισμός
Τζίρο Χορικόσι
Ο Τζίρο_Χορικόσι (堀越 二郎, 22 Ιουνίου 1903 – 11 Ιανουαρίου 1982) ήταν Ιάπωνας επικεφαλής μηχανικός πολλών σχεδίων μαχητικών αεροσκαφών του Β' Παγκοσμίου Πολέμου, συμπεριλαμβανομένου του μαχητικού Mitsubishi A6M Zero.
Σχεδιαστής αεροσκαφών
δεξιά|μικρογραφία|Horikoshi (κέντρο) και τα μέλη της A6M1 ομάδας σχεδιασμού, της Mitsubishi Heavy Industries (ιούλιος 1937) δεξιά|μικρογραφία|Horikoshi (Οκτώβριος, 1938) Η πρώτη δουλειά του Jiro Horikoshi ήταν το ελλατωματικό Mitsubishi 1MF10, ένα πειραματικό αεροσκάφος που δεν πέρασε ποτέ το στάδιο του πρωτοτύπου μετά από κάποια τεστ πτήσης. Ωστόσο, τα διδάγματα από αυτό το σχέδιο οδήγησαν στην ανάπτυξη του πολύ πιο πετυχημένου Mitsubishi A5M (κωδική ονομασία από τους Συμμάχους «Claude»), του οποίου η μαζική παραγωγή άρχισε το 1936.
Λίγο καιρό αργότερα, ζητήθηκε απο τον Horikoshi και την ομάδα του στη Mitsubishi το 1937 να σχεδιαστεί το Prototype 12 (που αντιστοιχεί στο 12ο έτος της εποχής Showa). Το Prototype 12 ολοκληρώθηκε τον Ιούλιο του 1940, και έγινε αποδεκτό από το Αυτοκρατορικό Ιαπωνικό Ναυτικό. Αφού το 1940 ήταν το ιαπωνικό έτος 2600, το νέο μαχητικό μετονομάστηκε ως «Πρότυπο 00» ή «Μηδέν» ή A6M Zero, στην Ιαπωνία, γνωστό και ως Rei-sen (κυριολεκτικά σημαίνει «μηδενικός αγώνας»). Στη συνέχεια, συμμετείχε σε πολλούς άλλους σχεδιασμούς μαχητικών που κατασκευάστηκαν από τη Mitsubishi, συμπεριλαμβανομένου του Mitsubishi J2M Raiden (Κεραυνός) και τουade Mitsubishi A7M Reppu (Ισχυρή Θύελλα).
Mετέπειτα ζωή
Το 1956, ο Horikoshi συνεργάστηκε για ένα βιβλίο για το Zero αεροσκάφος με τον Okumiya Masatake, στρατηγό της JASDF και πρώην Αυτοκρατορικού Ναυτικού διοικητή που είχε οδηγήσει μοίρες μαχητικών Zero κατά τη διάρκεια του πολέμου. Το βιβλίο εκδόθηκε στις ΗΠΑ το 1956 ως Zero: The Story of Japan's Air War in the Pacific.
Ωντας σε ημι-συνταξιοδότηση από τις αρχές της δεκαετίας του 1970, υπηρέτησε ως σύμβουλος στην κοινότητα των κατασκευαστών Ιαπωνικών αεροσκαφών, και συνέχισε να λαμβάνει επιστολές από λάτρεις των αεροσκαφών σε όλο τον κόσμο. Σε ένα ταξίδι του στη Νέα Υόρκη, ταξιδεύει στο Long Island όπου μένει στο Garden City Hotel, όπου ο Τσαρλς Λίντμπεργκ είχε περάσει τη νύχτα πριν την υπερατλαντική του πτήση το 1927.
Στο δημοφιλή πολιτισμό
Horikoshi είναι το αντικείμενο του The wind rises, μια μυθιστορηματική βιογραφική ταινία κινουμένων σχεδίων του Χαγιάο Μιγιαζάκι, που κυκλοφόρησε το 2013, στην οποία η φωνή του αποδιδόταν από τον Hideaki Anno στην ιαπωνική και τον Τζόζεφ Γκόρντον-Λέβιτ στην αγγλική μεταγλώττιση. Ειδικότερα, αν και η ταινία ακολουθεί την εξέλιξη του σχεδιασμού αεροσκαφών του, οι λεπτομέρειες της προσωπικής του ζωής είναι εντελώς πλασματικές (για παράδειγμα, είχε έναν μεγαλύτερο αδελφό, όχι μικρότερη αδελφή και η γυναίκα του δεν είχε φυματίωση). <sup class="noprint Inline-Template noprint Template-Fact" style="white-space:nowrap;">[<span title="This claim needs references to better sources. (August 2014)">καλύτερη πηγή απαιτείται ]  Οι προσθήκες αυτές προσαρμόστηκαν από τον Μιγιαζάκι από το μυθιστόρημα του Hori Tatsuo The wind has risen.
Εξωτερικοί σύνδεσμοι
Κατηγορία:Ιάπωνες μηχανικοί Κατηγορία:Απόφοιτοι του Πανεπιστημίου του Τόκιο
Τάγμα της Τιμής (Ρωσία)
Το Βραβείο της Τιμής είναι ένα βραβείο της Ρωσικής Ομοσπονδίας. Ιδρύθηκε με το προεδρικό διάταγμα Νο 442 στις 2 Μαρτίου 1994.
Σε ποιους απονέμεται
Το Βραβείο της Τιμής απονέμεται σε πολίτες για τα επιτεύγματα τους στην πολιτεία, στη βιομηχανία, στις έρευνες, στις κοινωνικές και φιλανθρωπικές δραστηριότητες, στις εκπαιδευτικές υπηρεσίες. Ο βραβευμένος φορά το βραβείο στην αριστερή πλευρά του στήθους.
Τιμή
Ρωμαϊκός χαιρετισμός
right|thumb|[[Ο όρκος των Ορατίων (Ζακ-Λουί Νταβίντ)|Ο όρκος των Ορατίων (1784), από τον Ζακ-Λουί Νταβίντ]] Ο ρωμαϊκός χαιρετισμός (saluto romano) είναι χαιρετισμός στον οποίο το δεξί χέρι εκτείνεται ευθεία και μπροστά με την παλάμη στραμένη προς τα κάτω, και το χέρι υψωμένο σε κάποια γωνία, ή σε άλλες εκδοχές παράλληλο με το έδαφος.
Ο συγκεκριμένος χαιρετισμός, όπως και ο αυτός που αναφέρεται σαν «αρχαιοελληνικός» ή «δωρικός», δεν αποδεικνύεται σε καμία αρχαία ή άλλη προρομαντική πηγή. Κυρίαρχη επιρροή αποτέλεσε ο πίνακας «Ο όρκος των Ορατίων» του 18ου αιώνα. Πρόκειται για τον κοινώς αποδεκτό σήμερα σαν φασιστικό χαιρετισμό. Ο χαρακτηρισμός αυτός δίδεται κατόπιν της χρήσεως διάφορων παραλλαγών της συγκεκριμένης κίνησης από διάφορα κινήματα υπερεθνικιστικού, ρατσιστικού ή φασιστικού χαρακτήρα (Γερμανοί Ναζί, Ιταλοί φασίστες, Βραζιλιάνοι ιντεγκραλιστές, Καθεστώς 4ης Αυγούστου).
Ντέιβιντ Ογιελόβο
Ο Ντέιβιντ Ογιελόβο (David Oyetokunbo Oyelowo, 1 Απριλίου 1976) είναι Άγγλος ηθοποιός. Υποδύθηκε δευτερεύοντες ρόλους σε ταινίες όπως Ο Πλανήτης των Πιθήκων: Η Εξέγερση (Rise of the Planet of the Apes, 2011), Middle of Nowhere (2012), Λίνκολν (Lincoln, 2012) πριν λάβει αναγνώριση για την ερμηνεία του στην ταινία Ο Μπάτλερ (The Butler) το 2013. Το 2014 πρωταγωνίστησε στη βιογραφική ταινία Selma, για την οποία έλαβε υποψηφιότητα για Χρυσή Σφαίρα Α' Ανδρικού Ρόλου - Δράμα.
Παραπομπές
Κατηγορία:Άγγλοι άνδρες ηθοποιοί ραδιοφώνου Κατηγορία:Άγγλοι άνδρες ηθοποιοί κινηματογράφου Κατηγορία:Άγγλοι άνδρες ηθοποιοί τηλεόρασης
Γενικός Γραμματέας του Κομμουνιστικού Κόμματος της Κίνας
Ο Γενικός Γραμματέας της Κεντρικής Επιτροπής του Κομμουνιστικού Κόμματος της Κίνας (κινεζικά :中国共产党中央委员会总书记) είναι ο κορυφαίος ηγέτης της Κίνας.
Γκραντ Μπαχάμα
Το Γκραντ Μπαχάμα (Αγγλικά: Grand Bahama) είναι νησί στο αρχιπέλαγος Λουκάγιαν, το οποίο ανήκει στις Μπαχάμες. Με έκταση 1.373 τ.χλμ. είναι το τέταρτο μεγαλύτερο νησί των Μπαχαμών, μετά το Βόρειο Άντρος, το Γκρέιτ Ινάγκουα και το Νότιο Άντρος και έχει πληθυσμό 51.756 κατοίκους (2010). Κύριος οικισμός του νησιού είναι το Φρίπορτ.
Γενικός Γραμματέας του Κομμουνιστικού Κόμματος της Κίνας
Σύμφωνα με το Σύνταγμα, ο Γενικός Γραμματέας υπηρετεί αυτεπάγγελτα ως μέλος της «Μόνιμης Επιτροπής του Πολιτικού Γραφείου», του de facto ανώτατου οργάνου λήψης αποφάσεων της Κίνας. Από το 1989, ο κάτοχος της αυτής της θέσης ήταν, εκτός από τις μεταβατικές περιόδους, υπηρετεί και ως πρόεδρος της «Κεντρικής Στρατιωτικής Επιτροπής», δηλαδή επικεφαλής της «Ανώτατης Στρατιωτικής Διοίκησης του Λαϊκού Απελευθερωτικού Στρατού». Ο Γ.Γ. ηγείται επίσης του «Εθνικού Λαϊκού Κογκρέσου της Κίνας», του «Κρατικού Συμβουλίου», της «Πολιτικής Συμβουλευτικής Διάσκεψης» και του «Ανωτάτου Λαϊκού Δικαστηρίου».
Γκραντ Μπαχάμα
Γκραντ Μπαχαμα
Γενικός Γραμματέας του Κομμουνιστικού Κόμματος της Κίνας
Ο σημερινός γενικός γραμματέας είναι ο Σι Τζινπίνγκ, ο οποίος ανέλαβε καθήκοντα στις 15 Νοεμβρίου 2012 και επανεξελέγη στις 25 Οκτωβρίου 2017.
Εξουσίες και θέση
Η θέση του Γενικού Γραμματέα αναβαθμίστηκε με την κατάργηση του αξιώματος του Προέδρου του Κομμουνιστικού Κόμματος, που έγινε το 1982. Αν και ήταν το ανώτατο αξίωμα δεν έγινε και το πιο σημαντικό και ισχυρό παρά μετά την συνταξιοδότηση του Ντενγκ Σιαοπίνγκ το 1990.
Εξωτερικοί σύνδεσμοι
Κατηγορία:Κινέζοι πολιτικοί
Πάπας Γελάσιος Β΄
Ο Πάπας Γελάσιος Β΄, κατά κόσμον Giovanni Coniulo από τη Γαέτα και την Οικογένεια Γκαετάνι γεννήθηκε περί το 1058.
Ήταν μοναχός του Μόντε Κασσίνο, από όπου χειροτονήθηκε διάκονος και έγινε Καρδινάλιος Διάκονος και αρχιγραμματέας της Ρωμαϊκής Εκκλησίας (1088). Υπήρξε σύμβουλος του Πάπα Πασχάλη Β΄, τον οποίο και διαδέχτηκε το 1118. Ήρθε σε σύγκρουση με τον αυτοκράτορα Ερρίκο Ε΄, ο οποίος τον ανάγκασε να εγκαταλείψει τη Ρώμη. Τότε κατέφυγε στη Γαλλία και επιχείρησε να συνεργαστεί με τους Καπετίδες.
Πέθανε στο Κλυνί της Γαλλίας το 1119.
Κατηγορία:Πάπες Κατηγορία:Ιταλοί Πάπες Κατηγορία:Πάπες 12ου αιώνα Κατηγορία:Οίκος Γκαετάνι
Τζον Πάιπερ
Ο Τζον Στεφεν Πάιπερ (John Stephen Piper, 11 Ιανουαρίου 1946) είναι Ευαγγελικός Καλβινιστής/Βαπτιστής Χριστιανός κήρυκας, συγγραφέας, και ποιμένας της Βαπτιστικής Εκκλησίας Βηθλεέμ, η οποία βρίσκεται στην στην Μινεάπολη της Μινεσότα.
Είναι ένας από τους θεολόγους με την μεγαλύτερη επιρροή στον Μεταρρυθμισμένο Προτεσταντικό χώρο. Είναι γνωστός για την κριτική που ασκεί του στο λεγόμενο, Ευαγγέλιο της Ευημερίας, καθώς και για την θέση του πως χαρίσματα όπως η γλωσσολαλιά δεν έχουν σταματήσει. Ήταν ο πρώτος που εισήγαγε στην θεολογία τον όρο Χριστιανικός ηδονισμός, σύμφωνα με τον οποίο όσο περισσότερο είμαστε ικανοποιημένοι με τον Θεό, τόσο περισσότερο δοξάζεται.
Κυκλοφορεί στα ελληνικά το βιβλίο του Πάιπερ, Μη Χαραμίζεις τη Ζωή σου.
Εξωτερικοί σύνδεσμοι
Κατηγορία:Θρησκευτικά πρόσωπα και προσωπικότητες Κατηγορία:Καλβινισμός Κατηγορία:Προτεστάντες θεολόγοι Κατηγορία:Αμερικανοί θεολόγοι
Ναός Αγίου Νικολάου Καβάλας
Ο Ιερός Ναός Αγίου Νικολάου Καβάλας είναι Ορθόδοξος Χριστιανικός Ναός (πρώην Οθωμανικό τέμενος Ιμπραήμ Πασά) στο κέντρο της Καβάλας, στην Ανατολική Μακεδονία.
Περιγραφή
Επί Οθωμανικής Αυτοκρατορίας ήταν το Ισλαμικό τέμενος του Ιμπραήμ Πασά (Τουρκικά: İbrahim Paşa Camii) το οποίο χτίστηκε το 1530, σε θέση που πιθανόν προϋπήρχε Ναός, από τον Ιμπραήμ Πασά, βεζίρη του Σουλεϊμάν Β΄. Ήταν το μεγαλύτερο τέμενος της Καβάλας. Τη δεκαετία του 1920 το τέμενος μετατράπηκε στην σημερινή Εκκλησία του Αγίου Νικολάου και πάνω από την βάση του μιναρέ σήμερα υπάρχει το νεόχτιστο καμπαναριό. Στην ανατολική πλευρά του Ναού διακρίνεται ψηφιδωτό, που αναπαριστά την απόβαση του Αποστόλου Παύλου στο λιμάνι της περιοχής.
Βιβλιογραφία
Κατηγορία:Χριστιανικοί ναοί στην Ανατολική Μακεδονία και Θράκη Κατηγορία:Οθωμανικά τζαμιά στην Ελλάδα Κατηγορία:Καβάλα
Διακήρυξη των Δικαιωμάτων του Ανθρώπου και του Πολίτη
thumb|200px|Déclaration des Droits de l'Homme et du Citoyen, του [[1789.]]
Η Διακήρυξη των Δικαιωμάτων του Ανθρώπου και του Πολίτη ψηφίστηκε το 1789 κατά την περίοδο της Γαλλικής Επανάστασης από τη Συντακτική Συνέλευση.
Βασισμένη στις ιδέες του Διαφωτισμού και επηρεασμένη από ανάλογο φιλελεύθερο κλίμα κατοχύρωνε για την αστική τάξη με τα άρθρα της κάποια θεμελιώδη δικαιώματα που ως τότε είχαν καταπατηθεί από την εξουσία του απολυταρχικού καθεστώτος. Αναγνωριζόταν σε όλους το δικαίωμα της ελευθερίας, της ισότητας, της ανεξιθρησκίας και το απαραβίαστο της ιδιοκτησίας. Επίσης προασπίστηκε την εξουσία που πηγάζει από το λαό, καταργήθηκαν οι τίτλοι ευγένειας και οριζόταν ότι όλοι οι πολίτες ήταν δεκτοί σε διάφορα αξιώματα, θέσεις και υπηρεσίες ανάλογα με τις ικανότητές τους (αξιοκρατία). Το κείμενο της διακήρυξης έχει ως εξής:
"Διακήρυξη των δικαιωμάτων του Ανθρώπου και του Πολίτη (26 Αυγούστου 1789)"
"Οι αντιπρόσωποι του γαλλικού λαού, συγκεντρωμένοι σε Εθνική Συνέλευση, επειδή πιστεύουν ότι η άγνοια, η λήθη και η περιφρόνηση των ανθρωπίνων δικαιωμάτων είναι οι αποκλειστικοί λόγοι της κοινής δυστυχίας και της διαφθοράς των κυβερνήσεων, αποφάσισαν να εκθέσουν σε μια επίσημη διακήρυξη τα φυσικά, αναπαλλοτρίωτα και ιερά δικαιώματα του ανθρώπου με τελικό σκοπό αυτή η διακήρυξη, μια και θα βρίσκεται συνέχεια μπροστά στα μάτια του κοινωνικού σώματος, να υπενθυμίζει σε όλους αδιάκοπα τα δικαιώματα και τις υποχρεώσεις τους. Ακόμη σκοπεύει να καταστήσει τις αποφάσεις της νομοθετικής και της εκτελεστικής εξουσίας περισσότερο σεβαστές, μια και θα μπορούν σε κάθε περίπτωση να συγκρίνονται με τον τελικό στόχο του κάθε πολιτικού θεσμού. Τέλος, η διακήρυξη αυτή αποβλέπει να στρέψει τις διεκδικήσεις των πολιτών, που θα στηρίζονται πια σε απλές αρχές και αναμφισβήτητες, προς τη στήριξη του Συντάγματος και προς το γενικό καλό.
Επομένως, η Εθνική Συνέλευση μπροστά και κάτω από την προστασία του Ανωτάτου Όντος αναγνωρίζει και διακηρύσσει τα παρακάτω δικαιώματα του Ανθρώπου και του Πολίτη:
Άρθρο 1 - Οι άνθρωποι γεννιούνται και παραμένουν ελεύθεροι, με ίσα δικαιώματα. Κοινωνικές διακρίσεις γίνονται μόνο με γνώμονα το κοινό συμφέρον.
Άρθρο 2 - Σκοπός κάθε πολιτικής ένωσης αποτελεί η διατήρηση των φυσικών και απαράγραπτων δικαιωμάτων του ανθρώπου. Τα δικαιώματα αυτά είναι η ελευθερία, η ιδιοκτησία, η ασφάλεια και η αντίσταση στη βία.
Άρθρο 3- Το Έθνος είναι η αποκλειστική πηγή κάθε εξουσίας. Καμία ομάδα ανθρώπων και κανένα άτομο δεν μπορεί να ασκεί εξουσία που δεν απορρέει από το Έθνος.
Άρθρο 4 - Ελευθερία σημαίνει το να μπορεί να πράττει το κάθε άτομο οτιδήποτε δε βλάπτει ένα άλλο άτομο. Έτσι, η άσκηση των φυσικών δικαιωμάτων κάθε ανθρώπου θέτει σαν όριο το σημείο εκείνο, από το οποίο αρχίζει η άσκηση των ίδιων δικαιωμάτων για το άλλο άτομο. Το όριο αυτό δεν καθορίζεται παρά μόνον από το νόμο.
Άρθρο 5 - Ο νόμος μπορεί να απαγορεύσει μόνο ό,τι είναι επιζήμιο για την κοινωνία. Ό,τι δεν απαγορεύεται από το νόμο θεωρείται επιτρεπτό και δεν μπορεί σε κανέναν να επιβληθεί να κάνει κάτι που δεν ορίζεται από το νόμο.
Άρθρο 6 - Ο νόμος αποτελεί έκφραση της κοινής βούλησης. Όλοι οι πολίτες έχουν το δικαίωμα, προσωπικά ή με αντιπροσώπους τους, να μετέχουν στη θέσπισή του. Ο νόμος πρέπει να είναι ο ίδιος για όλους, ανεξάρτητα αν προστατεύει ή τιμωρεί. Εφόσον όλοι οι πολίτες είναι ίσοι απέναντι στο νόμο, μπορούν όλοι να μετέχουν το ίδιο και στα δημόσια αξιώματα, στις θέσεις και τις υπηρεσίες ανάλογα με τις ικανότητές τους και χωρίς καμία άλλη διάκριση παρά αυτή που πηγάζει από την αρετή τους και το ταλέντο τους.
Άρθρο 7. Κανένα άτομο δεν μπορεί να κατηγορηθεί, να συλληφθεί ή να κρατηθεί παρά μόνο στις περιπτώσεις που ο νόμος ορίζει και σύμφωνα με τις διαδικασίες που προκαθορίζονται από αυτόν. Όσοι αιτούνται, εκδιώκουν, και εκτελούν αμέσως ή εμμέσως αυθαίρετες εντολές πρέπει να τιμωρούνται. Όπως επίσης, κάθε πολίτης ο οποίος καλείται ή συλλαμβάνεται εν ονόματι του νόμου πρέπει να συμμορφώνεται αμέσως, κάθε αντίσταση που προβάλλει όντας ομολογία ενοχής.
Άρθρο 8 - Ο νόμος οφείλει να επιβάλλει ποινές που είναι αποκλειστικά και απόλυτα αναγκαίες. Κανείς δεν μπορεί να τιμωρηθεί παρά με νόμο που είχε θεσπιστεί πριν το αδίκημα και ο οποίος εφαρμόζεται νόμιμα.
Άρθρο 10 - Κανείς δεν πρέπει να διώκεται για τις πεποιθήσεις του, ακόμη και τις θρησκευτικές, εφ’όσον η εκδήλωσή τους δεν διαταράσσει τη δημόσια τάξη που ο νόμος έχει επιβάλλει.
Άρθρο 11 - Η ελεύθερη ανταλλαγή σκέψεων και ιδεών είναι ένα από τα πολυτιμότερα δικαιώματα του ανθρώπου. Επομένως, κάθε πολίτης έχει τη δυνατότητα να ομιλεί, να γράφει, και να τυπώνει τα έργα του ελεύθερα, αρκεί να μην κάνει κατάχρηση αυτής της ελευθερίας σε περιπτώσεις που ορίζονται σαφώς από το νόμο.
Άρθρο 12 - Η εξασφάλιση των δικαιωμάτων του ανθρώπου και του πολίτη κάνει αναγκαία την ύπαρξη μιας κρατικής εξουσίας. Άρα αυτή η εξουσία έχει θεσπιστεί για το καλό όλων και όχι για την ιδιωτική ωφέλεια αυτών, στους οποίους έχει ανατεθεί.
Άρθρο 13 - Για τη συντήρηση της κρατικής εξουσίας και για τα έξοδα της διοίκησης μια κοινή συνεισφορά είναι αναγκαία. Η συνεισφορά αυτή πρέπει να είναι κατανεμημένη με δικαιοσύνη στους πολίτες, ανάλογα με τις δυνατότητές τους
Άρθρο 15 - Η κοινωνία έχει το δικαίωμα να ζητήσει ευθύνη από κάθε δημόσιο λειτουργό για τον τρόπο που άσκησε το λειτούργημά του.
Άρθρο 16 - Κάθε κοινωνία η οποία δεν έχει εξασφαλίσει τα δικαιώματα των πολιτών της και δεν έχει καθορίσει με ακρίβεια τη διάκριση των εξουσιών, δεν μπορεί να θεωρηθεί οργανωμένη.
Άρθρο 17 - Επειδή η ιδιοκτησία είναι ένα απαραβίαστο και ιερό δικαίωμα κανείς δεν μπορεί να τη στερηθεί παρά μόνο σε περίπτωση δημόσιας ανάγκης που έχει καθορισθεί από το νόμο και φυσικά με την προϋπόθεση να καταβληθεί προηγουμένως στον κάτοχο μια δίκαιη αποζημίωση.
Κατηγορία:Ιστορία των ανθρωπίνων δικαιωμάτων
Deklarasi Hak Asasi Manusia
Αιθιοπική Ορθόδοξη Εκκλησία
thumb|250px|Αιθιοπική εικόνα που απεικονίζει τον άγιο Γεώργιο, την Σταύρωση και την Παρθένο Μαρία Η Αιθιοπική Ορθόδοξη Εκκλησία (αμχαρικά: የኢትዮጵያ:ኦርቶዶክስ:ተዋሕዶ:ቤተ:ክርስቲያን) είναι η μεγαλύτερη από τις προχαλκηδόνιες (ανατολίτικες) χριστιανικές εκκλησίες. Μία από τις λίγες προ-αποικιοκρατικές χριστιανικές εκκλησίες στην υποσαχάρια Αφρική, η Αιθιοπική Ορθόδοξη Εκκλησία υπολογίζεται ότι έχει μεταξύ 45 και 50 εκατομμύρια πιστούς, οι περισσότεροι από τους οποίους ζουν στην Αιθιοπία. Είναι ιδρυτικό μέλος του Παγκόσμιου Συμβουλίου Εκκλησιών. Η Αιθιοπική Ορθόδοξη Εκκλησία είναι σε κοινωνία με την Κοπτική Ορθόδοξη Εκκλησία της Αλεξάνδρειας, από την οποία απέκτησε αυτοκεφαλία το 1959.
Η Αιθιοπική Ορθόδοξη Εκκλησία ανήκε διοικητικά στην Κοπτική Ορθόδοξη Εκκλησία της Αλεξάνδρειας από το πρώτο μισό του 4ου αιώνα μέχρι το 1959, όταν της χορηγήθηκε αυτοκεφαλία από τον πατριάρχη Κύριλλο Ε΄, Πάπα της Κοπτικής Ορθόδοξης Εκκλησίας. Είναι μια από τις παλαιότερες χριστιανικές εκκλησίες και, ως προ-χαλκηδονιακή εκκλησία, δεν είναι σε πλήρη κοινωνία ούτε με την Αιθιοπική Καθολική, ούτε με την Ορθόδοξη Εκκλησία. Η Αιθιοπία είναι ιστορικά η δεύτερη χώρα, μετά την Αρμενία, η οποία επίσημα ανακήρυξε τον Χριστιανισμό ως κρατική θρησκεία (το 333 μ.Χ.).
Στα αιθιοπικά, η επίσημη ονομασία της είναι Αιθιοπική Ορθόδοξη Tewahedo Εκκλησία. Το Tewahedo ( Ge'ez ተዋሕዶ) είναι μια λέξη που σημαίνει «που έγινε ένας». Η λέξη αυτή αναφέρεται στο δόγμα των προχαλκηδόνιων εκκλησιών περί μιας, εντελώς ενιαίας φύσης του Χριστού, δηλαδή μιας πλήρους ένωσης των θεϊκών και ανθρώπινων φύσεων σε μία, προκειμένου να επιτευχθεί η θεϊκή σωτηρία της ανθρωπότητας, σε αντίθεση με το δόγμα των «δύο φύσεων του Χριστού», το οποίο ακολουθεί η Ρωμαιοκαθολική, η Ορθόδοξη, η Αγγλικανική, οι Λουθηρανικές και οι περισσότερες προτεσταντικές εκκλησίες.
Παραπομπές
Κατηγορία:Εθνικές Εκκλησίες Κατηγορία:Ανατολίτικες Ορθόδοξες Εκκλησίες Κατηγορία:Ανατολίτικη Ορθοδοξία Ορθοδοξη
Αθλομανία
Η Αθλομανία είναι υπερβολική αγάπη ή ενασχόληση με τον αθλητισμό ή η φανατική (νοητικώς, γλωσσικώς, βουλητικώς, συναισθηματικώς, ασυνειδήτως και πρακτικώς) απασχόληση με τα αθλητικά. Στην αθλομανία, η άθληση δεν αντιμετωπίζεται ως αθλοπαιδιά (σωματική άσκηση, γυμναστική ή ψυχαγωγία), sport ή hobby, αλλά ως ψυχικό ή συλλογικό πάθος.
Συμπτώματα
Η αθλομανία εκδηλώνεται α) με αυξημένη διεγερσιμότητα σε συνδυασμό με ευφορική διάθεση και νευρομυϊκή υπερένταση, β) με λογόρροια και εριστικότητα, γ) με αυτοϋπερεκτίμηση, ιδίως όσον αφορά στη γνώση αθλητικών ζητημάτων, δ) με υπεραισιοδοξία (ειδικώς στους κυκλοθυμικούς) ή πείσμονα εμμονή (ειδικώς στους σχιζόθυμους) κατά την υποστήριξη προσωπικών τους απόψεων, ε) με επίταση ορισμένων ορμών, όπως τής επιθετικότητας και της απόκτησης δύναμης.
Ηλικίες
Η αθλομανία καταλαμβάνει συνήθως τις νεαρές ηλικίες, μολονότι δεν απουσιάζει και από τούς μεγαλύτερους στην ηλικία, ιδίως σε περιόδους κοινωνικής, ιδεολογικής, πολιτικής και μιντιακής στροφής ευρύτερων κοινωνικών στρωμάτων σε παρακολούθηση αγώνων.
Είδη
Την αθλομανία μπορούμε να διακρίνουμε αφενός στην ατομική και τη συλλογική, και αφετέρου στην ήπια (βλ. κοινούς φιλάθλους) και τη βαριά (παθολογική).
Αίτια
Ως βαθύτερα αίτια της αθλομανίας θα μπορούσε να διαβλέψει κανείς την, κατά ένα διαστρεβλωμένο και εκκοσμικευμένο τρόπο, κάλυψη του υπαρξιακού ― μεταφυσικού κενού τού ανθρώπου κάθε εποχής. Αυτό, μεταξύ των άλλων, φαίνεται και από τη «θρησκειοποίηση» ή «θεοποίηση» του κάθε αθλήματος από τους αθλομανείς: τη θέση τού «ιερού αντικειμένου» (θεού) εν προκειμένω υποκαθιστά π.χ. η μπάλα· «ναός» γίνεται το γήπεδο· «ιερείς» οι παίχτες και «εκκλησίασμα» οι θεατές. Και οι μεν πολύ «πιστοί» είναι οι αθλομανείς, ενώ οι μεγάλοι διεθνείς παίχτες είναι οι «Άγιοι»· «απολυτίκιο» δε των «Ιερών» ή «Αγίων» αυτών είναι ο ύμνος της Ομάδας.
Έπειτα, η αθλομανία «αποζημιώνει» κάποιες ψυχικές ανάγκες (όπως τού «ανήκειν», τής ακολουθίας προτύπων και της ταύτισης μαζί τους, της αναζήτησης ταυτότητας κ.λπ.) σε (εφηβικά κυρίως) πρόσωπα που (για τον α’ ή β’ λόγο) δεν μπόρεσαν να τις ικανοποιήσουν με άλλους πιο «κοινωνικοποιητικούς» τρόπους.
Άλλο αίτιο της αθλομανίας φαίνεται πως είναι το γενικότερο πνεύμα τής εποχής, σύμφωνα με το οποίο ―για διαφόρους λόγους (εθνοψυχολογικούς, εθνικούς, πολιτικούς, οικονομικούς, κοινωνικούς κ.λπ.)― δίδεται προτεραιότητα στον Αθλητισμό. Αναλόγως, λοιπόν, τής έντασης του πνεύματος αυτού προσδιορίζεται και ο αριθμός των αθλομανών ανά εποχή και τοπική κοινωνία· ακόμα δε, προσδιορίζονται και οι ποικίλες προτιμήσεις τους. Επίσης, πολλές φορές, για λόγους πολιτικού ή/και κοινωνικο-οικονομικού ανταγωνισμού, διενεργείται μία διεθνής διαφημιστική καμπάνια υπέρ διαφόρων αθλητικών αγώνων.
Εξάλλου, πέρα από την ύπαρξη στις μέρες μας τού επαγγελματικού αθλητισμού και την ευρεία διάδοση αθλητικών στοιχημάτων, συχνά ασκείται λάθρα μία αθέμιτη συναλλαγή και κερδοσκοπία υπό το πρόσχημα της καλλιέργειας «φίλαθλου» δήθεν πνεύματος.
Επιπτώσεις
Τα αποτελέσματα της αθλομανίας ―είτε σε προσωπικό, είτε σε συλλογικό επίπεδο― είναι επιζήμια, αν και οι αθλομανείς αισθάνονται ανακούφιση, ευχαρίστηση και ηδονή· πρόκειται, στην πραγματικότητα, για χορήγηση ενός ψυχο-αναλγητικού (βλ. coping). Η αθλομανία σήμερα συντηρεί πολλά επαγγέλματα, διακινώντας δισεκατομμύρια ευρώ ή δολάρια. Από την άλλη μεριά, όταν οι άνθρωποι, ιδίως όσοι διέπονται από κοινή ιδεολογία, βρίσκονται συγκεντρωμένοι στον ίδιο χώρο, λειτουργεί η λεγόμενη «ψυχολογία τού όχλου» (Γκυστάβ Λε Μπον), με έκρηξη κάθε απωθημένου πάθους (βλ. βία) και απρόβλεπτες συνέπειες. Εντούτοις, η κοινωνική «εκτόνωση» αυτή θεωρείται από κάποιους κοινωνιολόγους ως λυσιτελής κοινωνικώς εκδήλωση που εκφορτίζει μεγάλα ποσά ορμέμφυτης ομαδικής δραστηριότητας. Κάθε, πάντως, ολοκληρωτική ομαδοποίηση (βλ. μαζοψυχή) οδηγεί τα άτομα στην κατάργηση της προσωπικότητάς τους και στον αγελαίο τρόπο ζωής (βλ. Κομφορμισμό).
Ως γνωστό, ο αρχαίος ελληνικός πολιτισμός έδινε υπερβολική αξία στην εκγύμναση του ανθρωπίνου σώματος για την απόκτηση ευεξίας. Ωστόσο, ο Αριστοτέλης (Ηθ. Νικομ. 1104a) είχε ήδη παρατηρήσει ότι «τα τε υπερβάλλοντα γυμνάσια και τα ελλείποντα φθείρει την ψυχήν». Πράγματι, κατά τον E. Kretschmer, ο λεγόμενος «αθλητικός τύπος» ανθρώπου διακατέχεται, παραδόξως, από δειλία και ιδεαλισμό.
Βιβλιογραφία
Κατηγορία:Αθλητισμός
Κωνσταντίνος Γιαννιάς
Ο Κωνσταντίνος Γιαννιάς (1760-1805) ήταν κλέφτης που έδρασε στην Πελοπόννησο. Ο κλέφτης Γιαννιάς γεννήθηκε στην Προστοβίτσα Τριταίας το 1760 και ήταν γιος του παπά της περιοχής. Το όνομά του ήταν Ανδρέας, ενώ το πραγματικό του επώνυμο ήταν Γιαννόπουλος, σύμφωνα με τον Τρικούπη στην Ιστορία της ελληνικής επανάστασης, που αναφέρει τον γιο του ως Γιαννόπουλο. Ο Γιαννιάς ήταν ντόμπρος και ειλικρινής χαρακτήρας και του άρεσαν τα αθλητικά παιχνίδια. Αρραβωνιάστηκε σε ηλικία 22 ετών αλλά δεν παντρεύτηκε γιατί τα έβαλε με τον Καψομάλη, τον εισπράκτορα των Τούρκων. Αυτός, για να πάρει εκδίκηση, πάντρεψε την αρραβωνιαστικιά του Γιαννιά με τον γιο του.
Μαζί με τον γιατρό και πρωτοπαλίκαρό του Τζιμίκο έκανε τον πρώτο του άθλο (σύμφωνα με μαρτυρίες), που ήταν η σύλληψη του έφιππου Μαχμούτ μπέη από τον Μυστρά, τον οποίο γύμνωσε και στη συνέχεια έφυγε με το άλογό του. Κατά τα έτη 1787–1805 με δύναμη 60 ανδρών βρέθηκε υπό την αρχηγία του ονομαστού Ζαχαριά. Συμμετείχε στη μάχη του Ταίναρου και με τη συμβολή του Κατσώνη νίκησαν το γαλλοτουρκικό στρατό, που ήθελε την εξολόθρευση των αρματολών. Ο πασάς με το στρατό του, που απαρτιζόταν από 5.000 Τούρκους, επιτέθηκε στον Ζαχαριά και τον Ανδρούτσο, πατέρα του ξακουστού Οδυσσέα, και σε 1.500 παλικάρια. Τότε ο Γιαννιάς με τους συναγωνιστές του σκότωσαν 4.000 Τούρκους και κατέλαβαν 12 τουρκικά πλοία. Ο Κατσώνης έφυγε μέσα από τον τουρκικό στόλο και ο Ζαχαριάς με τον Γιαννιά βοήθησαν τον Ανδρούτσο να δραπετεύσει μέσα από χιλιάδες Τούρκους. Την περίοδο αυτή κρύφτηκαν στην τεράστια σπηλιά του Κλαπανάρη στο Ανδρώνι Ηλείας.
Πέρασαν από τη θέση Ωλονός του Ερύμανθου και έφτασαν στο Αίγιο για να βοηθήσουν τον Ανδρούτσο και τα παλικάρια του να περάσουν με ασφάλεια στη Ρούμελη. Ύστερα ο Γιαννιάς κατέβηκε στο βάλτο της Αιτωλίας και από εκεί βρέθηκε στην Αλεξάνδρεια. Δυστυχώς, το 1805 έπεσε σε παγίδα που του είχαν στήσει, τραυματίστηκε και συνελήφθη στην Κέρτιζα της Ηλείας από τον παλιό του φίλο, Κονταχμέτη τον Λαλιώτη. Τον μετέφεραν στην Πάτρα και τον κρέμασαν σε μια μελικουκιά κοντά στο ναό του Αγίου Αθανασίου στην Πλατεία Μαρούδα, μαζί με τον γιατρό Τζιμίκο. Σήμερα υπάρχει κοντά στο ναό το άγαλμα του Γιαννιά, ενώ η πλατεία έχει το όνομά του. Επίσης, προς τιμήν του γράφτηκαν δημοτικά τραγούδια.
Βιβλιογραφία
Γιαννιάς Γιαννιάς Κατηγορία:Έλληνες αγωνιστές του 18ου αιώνα
Ράιμπακ
Ο Ράιαν Ριβς (γεν. 10 Νοεμβρίου 1981) είναι Αμερικάνος επαγγελματίας παλαιστής, γνωστότερος ως Ράιμπακ.
Πρώτα Χρόνια
Όσο ήταν στο σχολείο, ο Ράιν Ριβς ήταν ταλαντούχος στο ποδόσφαιρο και στο μπέιζμπολ. Αργότερα, άρχισε να εκπαιδεύεται στην επαγγελματική πάλη, καθώς ήταν θαυμαστής του αθλήματος από μικρή ηλικία.
Το 2004, ο Ράιαν Ριβς συμμετείχε στο διαγωνισμό ανίχνευσης ταλέντων του WWE, το Tough Enough. Εκεί, παρόλο που δεν κατάφερε να νικήσει, οι υπεύθυνοι εντυπωσιάστηκαν από αυτόν και του έδωσαν συμβόλαιο. Για τέσσερα χρόνια, ο Ριβς εκπαιδευόταν σε θυγατρικές εταιρίες του WWE. Τον Δεκέμβριο του 2008, χρησιμοποίησε το όνομα "Ράιμπακ" και υιοθέτησε το ρόλο του τιμωρού παλαιστή. Ο Ράιμπακ μεταφέρθηκε στο FCW, όπου έμεινε μέχρι τα τέλη του 2009. Τον Φεβρουάριο του 2010 ως "Σκιπ Σέφιλντ", συμμετείχε στην πρώτη σεζόν του νέου τηλεοπτικού προγράμματος της εταιρείας, NXT, όπου οκτώ νέοι παλαιστές, διεκδίκησαν ένα συμβόλαιο με την εταιρεία και το κύριο ρόστερ της. Ο Σκιπ Σέφιλντ, έφτασε μέχρι την έκτη θέση.
Κόντρες & επιτυχίες
Τον Απρίλιο του 2012, εμφανίστηκε ως "Ράιμπακ" στο SmackDown. Σύντομα, έγινε γνωστός ως ένας μεγαλόσωμος παλαιστής που διαλύει τους αντιπάλους του, μέσα σε λίγα λεπτά. Κάνοντας εμφανίσεις στο SmackDown αλλά και στο Raw, ο Ράιμπακ έγινε δημοφιλής στο κοινό του WWE. Απο τον Σεπτέμβριο και μετά, απέκτησε ρόλο συμπαθή για το κοινό, αφού εμπόδιζε τον Σι Εμ Πανκ να κάνει διάφορες επιθέσεις. Σύντομα, ξεκίνησε μια αντιπαλότητα μεταξύ τους. Στο Hell in a Cell, ο Ράιμπακ για πρώτη φορά διεκδίκησε το Πρωτάθλημα WWE κόντρα στον πρωταθλητή Σι Εμ Πανκ σε έναν αγώνα με κλουβί. Εκεί το αήττητο σερί του Ράιμπακ έφθασε στο τέλος του, αφού ο διαιτητής τον χτύπησε στα αχαμνά και ο Πανκ πήρε γρήγορα τη νίκη. Αμέσως μετά την ήττα του, ο Ράιμπακ εξουδετέρωσε τον διαιτητή και όταν σκαρφάλωσε στο κλουβί εξουδετέρωσε και τον Σι Εμ Πανκ. Στο Survivor Series, ο Ράιμπακ διεκδίκησε το Πρωτάθλημα WWE κόντρα στους Τζον Σίνα και Σι Εμ Πανκ, όμως η ανάμειξη τριών παλαιστών από το NXT του στέρησε τη νίκη.
Μετά απο αυτό, ο Ράιμπακ άρχισε κόντρα με αυτούς τους παλαιστές, που έγιναν γνωστοί ως η ομάδα Σιλντ. Τον Δεκέμβριο στο TLC, σε έναν ομώνυμο αγώνα, ο Ράιμπακ μαζί με τους Κέιν και Ντάνιελ Μπράιαν έχασε απο την Σιλντ. Τον Ιανουάριο του 2013, ο Ράιμπακ διεκδίκησε το Πρωτάθλημα WWE, όμως η Σιλντ τον εμπόδισε να κερδίσει. Τον ίδιο μήνα συμμετείχε και στον αγώνα Royal Rumble, όπου αποκλείστηκε τελευταίος απο τον Τζον Σίνα. Στο Elimination Chamber μαζί με τους Σίνα και Σέιμους ο Ράιμπακ έχασε απο την Σιλντ. Αφού έχασε ξανά απο αυτούς στο Raw, άρχισε μία κόντρα με τον Μαρκ Χένρι. Στη WrestleMania 29, ο Ράιμπακ υπέστη άλλη μια ήττα αυτή τη φορά απο τον Μαρκ Χένρι. Στο επόμενο Raw, δήλωσε εκνευρισμένος και άρχισε μία κόντρα με τον Πρωταθλητή WWE, Τζον Σίνα, στοχεύοντας στη κατάκτηση του πρωταθλήματος. Τελικά, έγινε κακος αφού επιτέθηκε στον Σίνα και τον άφησε εκτεθειμένο απέναντι στην ομάδα Σιλντ. Στην πρώτη τους αναμέτρηση στο Extreme Rules, ήρθαν ισόπαλοι και στο Payback ο Σίνα επικράτησε. Τον Ιούλιο στο Money in the Bank, ο Ράιμπακ πήρε μια νίκη απέναντι στον Κρις Τζέρικο. Σύντομα, ο Ράιμπακ έγινε πιο αντιπαθής αφού έκανε επιθέσεις σε μέλη του προσωπικού στα παρασκήνια. Τον Σεπτέμβριο, ο Ράιμπακ δέχθηκε τον Πολ Χέιμαν για μάνατζερ του και άρχισε μια κόντρα με τον εχθρό του τελευταίου, τον Σι Εμ Πανκ. Αφού έχασε σε αγώνες ενάντια στον Πανκ, ο Χέιμαν τον εγκατέλειψε τον Νοέμβριο.
Έπειτα ο Ράιμπακ συνέχισε με έναν πιο ασήμαντο ρόλο, γιατί υπήρξαν παράπονα άλλων παλαιστών για τα δυνατά του χτυπήματα μέσα στο ρινγκ. Σύντομα, συμμάχησε με τον Κέρτις Άξελ και διεκδίκησαν το Ομαδικό Πρωτάθλημα WWE σε διάφορες περιπτώσεις χωρίς αποτέλεσμα.
Στις 31 Μαΐου ο Ράιμπακ συμμετείχε σε έναν αγώνα τον Elimanation chamber (θάλαμο εξόντωσης) οπού έγινε για πρώτη φορά intercontinental championship στην καριέρα του.Στις επόμενες μέρες καθώς ο Μπιγκ Σόου επέστρεψε τον προκάλεσε στο money in the bank που ήταν στις 14-6 Αγώνα για τον Τίτλο,ο αγώνας ποτέ δεν έγινε καθώς ο Μιζ εκανε παρέμβαση και στους δύο,Ανακοινώθηκε στο battleground σε ένα triple threat match που θα είναι και πάλι για τον intercontinental championship.Στο battleground ο αγώνας πάλι ποτέ δεν πραγματοποιήθηκε διότι ο Ράιμπακ τραυματίστηκε στο γόνατο,παρόλο θα Επιστρέψει στα μέσα Αύγουστο που θα δοθεί για 3η φορά triple threat για το intercontinental championship στο Summerslam. Εκεί ο Ράιμπακ παρέμεινε πρωταθλητής ενάντια στους Μιζ και Μπίγκ Σόου. Στο Night of Champions ο Ράιμπακ, κλήθηκε να υπερασπιστεί τον τίτλο του ενάντιας στον Κέβιν Όουενς, με τον δεύτερο να παίρνει την νίκη και συνάμα τον τίτλο του Ράιμπακ, ξεγελώντας τον διαιτητή Ήταν ο πρώτος τίτλος του Κέβιν Όουενς στο W.W.E..Τους επόμενους μήνες υπήρξε αντιπαλότητα με τα τέσσερα μέλη της Wyatt Family.
Τελειωτικές κινήσεις
Ryback
Skip Sheffield
Ryan Reeves
Χαρακτηριστικές κινήσεις
Ryback
Skip Sheffield
Πανδροσίων
Η Πανδροσίων υπήρξε μαθηματικός του πρώτου ημίσεος του 4ου αιώνα στην Αλεξάνδρεια.
Βιογραφία
Η λύση της για τη κυβική ρίζα σχετίζονταν με το κλασικό πρόβλημα του διπλασιασμού του κύβου, το οποίο μελετούσε και ο Πάππος. Χρησιμοποιούσε μια αναδρομική γεωμετρική μέθοδο σε τρεις διαστάσεις αντί να κινείται απλώς στο επίπεδο. Σύμφωνα με την Knorr, είχε επίσης μια ακριβή μέθοδο κατασκευής του γεωμετρικού μέσου που ήταν απλούστερη από εκείνη του Πάππου. Ο Πάππος ίσως να την θεωρούσε ανταγωνίστριά του στη διδασκαλία των μαθηματικών και γι αυτό υποβάθμιζε τις ικανότητές της. Η κριτική του στο Βιβλίο 3 της συλλογής του σχετίζεται με μια νέα μέθοδο που πρότεινε η Πανδροσίων για τον προσδιορισμό των ριζών του κύβου, ενώ σύμφωνα με τον ίδιο η Πανδροσίων μελετούσε και το πρόβλημα του αριθμητικού, γεωμετρικού και αρμονικού μέσου όρου του ημικυκλίου. Ο Πάππος την ειρωνεύεται με καθόλου κολακευτικά λόγια για την κατ' αυτόν ελλειπή μαθηματική κατάρτιση της ίδιας και των μαθητών της. Σύμφωνα με τον βιογράφο της Υπατίας, τον Edward J. Watts, οι δηλώσεις του Πάππου μάλλον δίνουν την εντύπωση ότι την ζήλευε για τις επιδόσεις της.
Κανένα έργο της δεν είναι γνωστό και δεν γίνεται αναφορά σε κανένα από τα έργα της στην αρχαία λογοτεχνία (εκτός από τον Πάππο), ούτε αναφέρεται κανένας από τους μαθητές της και τα έργα τους. Όπως η Υπατία, φαίνεται να έδωσε δημόσιες διαλέξεις, με τους μαθητές της να είναι άντρες.